IMISLab/GreekWikipedia huggingface dataset:
Α.Σ. Λευκαδίων

Ο Αθλητικός Σύλλογος Λευκαδίων είναι αθλητικό ποδοσφαιρικό σωματείο με έδρα τα Λευκάδια του νομού Ημαθίας. Επίσημο έτος ίδρυσης του συλλόγου είναι το 1966 και έχει βασικά χρώματα τα γαλανόλευκα. Ανήκει στη δύναμη της Ε.Π.Σ. Ημαθίας και εκτός από τα τοπικά πρωταθλήματα, έχει παρουσία και στα πρωταθλήματα της Δ΄ Εθνικής και Γ΄ Εθνικής κατηγορίας.

 Ο Π.Α.Σ. Λευκαδίων ιδρύθηκε το 1966. Τη δεκαετία του '70 διακρίθηκε στο τοπικό πρωτάθλημα και σημαντικότερη χρονιά ήταν το 1975, όποτε και κατέκτησε το κύπελλο της ΕΠΣΚΔΜ παίζοντας στην Κατερίνη με τον τοπικό Α.Ο. Κατερίνης, το οποίο είχε ιδιαίτερη αξία καθώς συμμετείχαν οι ομάδες των νομών Ημαθίας, Πέλλας και Πιερίας. Η συνέχεια όμως δεν ήταν ανάλογη και το 1981 υποβιβάστηκε από την Α΄ Κατηγορία, για να επανέλθει το 1996 και έπειτα από 15 ολόκληρα χρόνια και να καθιερωθεί όλα τα επόμενα έτη. Το 2010 θα κατακτήσει το πρωτάθλημα Α1΄ Ε.Π.Σ. Ημαθίας και την άνοδο στην Δ΄ Εθνική και το 2013 την ιστορική άνοδο στην Γ΄ Εθνική. Παρέμεινε 2 χρονιές στο πρωτάθλημα της Γ΄ Εθνικής κατηγορίας. Σήμερα αγωνίζεται στα τοπικά πρωταθλήματα Ε.Π.Σ. Ημαθίας. Δ΄ Εθνική 2010-2011: 6η θέση και παραμονή Δ΄ Εθνική 2011-2012: 3η θέση και παραμονή Δ΄ Εθνική 2012-2013: 5η θέση, άνοδος στην Γ΄ Εθνική Γ΄ Εθνική 2013-2014: 6η θέση και παραμονή Γ΄ Εθνική 2014-2015: Αποχώρησε από το πρωτάθλημα. Υποβιβασμός στην Α1΄ Ε.Π.Σ. Ημαθίας
Μάξι Ιγκλέσιας

Ο Μαξιμιλιάνο Θεόδορο Ιγκλέσιας Αθεβέδο, γνωστός ως Μάξι Ιγκλέσιας (Μαδρίτη, 6 Φεβρουαρίου, 1991), είναι Ισπανός ηθοποιός και μοντέλο γνωστός για την ερμηνεία του ως Κάμπανο στην νεανική σειρά Física o química (2008-2011), ως Μάξ στη σειρά Velvet (2014), ως Όβνι στη σειρά Ingobernable (2017-2018) και ως Βίκτορ στη σειρά του Netflix, Valeria (2020-2021).

 Ο Μαξιμιλιάνο Θεόδορο Ιγκλέσιας Αθεβέδο - ευρέως γνωστός ως Μάξι Ιγκλέσιας- γεννήθηκε στις 6 Φεβρουαρίου του 1991 στη Μαδρίτη (Ισπανία). Σπούδασε στη σχολή Cardenal Spínola, στη Μαδρίτη. Ξεκίνησε να παίζει ποδόσφαιρο ως ομοσπονδιακός επαγγελματίας σε πολλές ομάδες στην πρωτεύουσα της Ισπανίας πριν αποφασίσει ότι δεν ήθελε να αφοσιωθεί σε αυτό το άθλημα, όταν αποφάσισε να γίνει ηθοποιός. Ξεκίνησε την καριέρα του το 2005 στο Hospital Central (Telecinco), μετά στο Tell me how it happens και στο Love in troubled times (La 1), Toledo, crossroads of destinations and Los proteges (Antena 3) και επαγγελματικά έγινε γνωστός χάρη στην ερμηνεία του ως Θέσαρ Κάμπανο στη νεανική σειρά Física o química (Antena 3). Πρωταγωνίστησε ως Φρανκ Φάρμερ στην ισπανική παραγωγή του μιούζικαλ The Bodyguard. Επίσης κατά την περίοδο 2020-2021 ήταν μέρος μιας διάσημης σειράς του Netflix, Valeria.
NGC 3005

Ο NGC 3005 είναι σπειροειδής γαλαξίας στον αστερισμό Μεγάλη Άρκτο. Ανακαλύφθηκε από τον αστρονόμο Bindon Stoney στις 15 Ιανουαρίου 1851 και ανήκει στην ομάδα γαλαξιών NGC 2998.

 Δεδομένα για το NGC 3005 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 3005 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 3005 στο Wikimedia Commons
Μαρία Γκολίτζυνα

Η πριγκίπισσα Μαρία Μιχαηλόβνα Γκολίτζυνα (1834 - 1910) ήταν Ρωσίδα ευγενής, αυλική και φιλάνθρωπος. Υπηρέτησε ως Κυρία επί των ενδυμάτων για την αυτοκράτειρα Αλεξάνδρα Φεοντόροβνα (Άλιξ της Έσσης) από το 1894 έως το 1910.

 Ήταν η κόρη του αντιστράτηγου Μιχαήλ Βασιλιγιέβιτι Πάσκοφ και της Μαρία Μπαράνοβα Τροφίμοβνα. Το 1857, παντρεύτηκε τον πρίγκιπα Βλαδίμηρο Ντμιτρίεβιτς Γκολίτσυν (1815-1888). Είχε ένα παιδί, τη Μαρία Βλαντιμίροβνα Γκολίτσινα (1860-1933), η οποία για ένα διάστημα υπηρέτησε ως δεσποινίδα των τιμών. Η Γκολίτσυνα έγινε Κυρία του Τάγματος της Αγίας Αικατερίνης το 1879. Υπηρέτησε ως αναπληρώτρια πρόεδρος της γνωστής Πατριωτικής Εταιρείας (Ρωσία) το 1896-1910. Η Μαρία Γκολίτζυνα περιγράφεται από τους συγχρόνους της ως επιβλητικός χαρακτήρας και ως ακραία αντιδραστική συντηρητική, αντίθετη σε όλες τις μορφές φιλελεύθερων μεταρρυθμίσεων της αυταρχικής μοναρχίας. Το 1894 διορίστηκε στη θέση της ανώτερης Κυρίας των Τιμών στη νέα αυτοκράτειρα, με ευθύνη όλων των γυναικών υπαλλήλων της αυλής της αυτοκράτειρας, η οποία είχε επιλεγεί από τη χήρα αυτοκράτειρα Μαρία Φεοντόροβνα (Ντάγκμαρ της Δανίας) . Σύμφωνα με τον στρατηγό Α.Α. Μοσόλοφ, κανείς δεν ήταν πιο κατάλληλος για να επιβλέπει τις κυρίες των τιμών: "θα ήταν δύσκολο να βρεθεί μία κυρία πιο ταιριαστή από την πριγκίπισσα Γκολίτσυνα για να προσωποποιήσει την υψηλή θέση της Κυρίας επί των Ενδυμάτων. . . Είχε μία καλά ανεπτυγμένη αίσθηση για οτιδήποτε δεν ανήκει στην εθιμοτυπία." Μετέφερε όλα τα παιδιά της τελευταίας αυτοκράτειρας στη βάπτιση τους. Την διαδέχτηκε στην αυλική θέση της η Ελισαβέτα Αλεξέεβνα Ναρισκίνα (1838-1928). Е. А. Нарышкина. Мои воспоминания. Под властью трех царей. - М .: Новое литературное обозрение, 2014. - 688 с. А. А. Мосолов. При дворе последнего императора— СПб., 1992. С. 200.
Τζιανλουίτζι Απόντε

Ο Tζιανλουίτζι Απόντε (27 Ιουνίου 1940) είναι Ιταλός δισεκατομμυριούχος επιχειρηματίας και ο ιδρυτής, ιδιοκτήτης και διευθυντής της MSC (Mediterranean Shipping Company), της δεύτερης μεγαλύτερης εταιρείας μεταφοράς εμπορευματοκιβωτίων στον κόσμο μετά την Maersk. Ο Απόντε γεννήθηκε στο Sant'Agnello της Ιταλίας (κοντά στο Σορρέντο, στην περιφέρεια της Νάπολης).

 Μπήκε στην ναυτιλία το 1970 μαζί με την σύζυγό του, Ραφαέλα. Εκείνη την περίοδο, η εταιρεία είχε στην κατοχή της μόνο ένα πλοίο, το οποίο μετέφερε εμπορευματοκιβώτια ανάμεσα στην Ευρώπη και την Αφρική. Με την επιχείρηση του να αναπτύσσεται, έκανε μια κίνηση προς τον χώρο της κρουαζιέρας το 1988. Από το 2014, αποσύρθηκε από την θέση του ως διευθυντής και πρόεδρος, δίνοντας την θέση του στον γιο του, Ντιέγκο Απόντε, και έγινε εκτελεστικός διευθυντής στην MSC.Η εταιρεία του, MSC, είναι πλέον η δεύτερη μεγαλύτερη ναυτιλιακή γραμμή εμπορευματοκιβωτίων στον κόσμο όσον αφορά τη χωρητικότητα πλοίων, ακριβώς πίσω από τον παγκόσμιο ηγέτη, την AP Møller Maersk. Το 2009, στο Teatro di San Carlo της Νάπολης, έλαβε, μαζί με τους Fabio Cannavaro, Ambra Vallo και άλλους, το βραβείο "Neapolitan Excellence in the World" από τον Ιταλό πρωθυπουργό, Silvio Berlusconi. Το 2012, κέρδισε το βραβείο "Cruise International Lifetime Achievement" για την μακρυπρόθεσμη δραστηριότητά του στον χώρο.
Τέμενος Σεχζάντε

Το Τέμενος Σεχζάντε (τούρκικα:Sehzade Camii) είναι ένα οθωμανικό τέμενος που βρίσκεται στην συνοικία Φατίχ και είναι χτισμένο στον τρίτο λόφο της Κωνσταντινούπολης. Κάποιες φορές στα ελληνικά αναφέρεται ως Τέμενος του Πρίγκιπα.

 Το συγκρότημα Σεχσαντέ χτίστηκε με διαταγή του σουλτάνου Σουλεϊμάν Α΄ του Μεγαλοπρεπούς (1494-1566) και κατασκευάστηκε απο τον αρχιτέκτονά του, Μιμάρ Σινάν.Το τέμενος χτίστηκε προς τιμήν του γιου του Σουλεϊμάν, Μεχμέτ (1521-1543) που πέθανε το 1543 σε ηλικία 22 ετών απο ευλογιά. Μέσα σε πολύ σύντομο χρονικό διάστημα χτίστηκε το τέμενος μαζί με το συγκρότημα. Το τζαμί είναι περιτριγυρισμένο από μία αυλή με έκταση ίση με αυτή του τζαμιού. Η αυλή περιβάλεται απο μία περίστυλη στοά με 5 τρούλους σε κάθε πλευρά,με περίτεχνες καμάρες σε λευκό και ρόζ μάρμαρο. Στο κέντρο της αυλής υπάρχει ένα συντριβάνι που χτίστηκε από τον σουλτάνο Μουράτ Δ΄. Επίσης υπάρχουν 2 μιναρέδες. Το ίδιο το τζαμί έχει τετράγωνη κάτοψη και καλύπτεται από έναν θόλο που πλαισιώνεται από 4 ημιθόλους. Ο τρούλος στηρίζεται σε 4 πεσσούς και έχουν διάμετρο 19 μέτρα και 17 μέτρα. Σε αυτό το κτήριο ο Μιμάρ Σινάν διαπίστωσε την τεχνική της κιονοστοιχίας στην βόρεια και στην νότια πρόσοψη προκειμένου να κρύψουν την εντοίχιση. Το εσωτερικό του τζαμιού έχει ένα συμμετρικό σχέδιο που βρίσκεται στον θόλο και απλώνεται στους ημιθόλους και έχει σχήμα τετράφυλλου τριφυλλιού. Αυτή η τεχνική δεν είναι πετυχημένη γιατί απομωνώνονται οι 4 προβλήτες που είναι απαραίτητες για να στηρίξουν τον τρούλο. Αυτή η τεχνική δεν επαναλήφθηκε από τον Μιμάρ Σινάν. Γενικά το εσωτερικό του τζαμιού έχει μία πολύ απλή διακόσμηση. Το συγκρότημα (Κουλιγιέ) του τζαμιού βρίσκεται ανάμεσα στο Τέμενος Φατίχ και στο Τέμενος Βαγιαζίτ Β΄. Το συγκρότημα αποτελείται από το τζαμί, τον Τουρμπέ του Ηγεμόνα Μεχμέτ, 2 μεντρεσέδες και μία ιμαρέτ (αίθουσα γιά συσσίτια). Το τζαμί και η αυλή περιβάλλονται από ένα τείχος που τα χωρίζει από το υπόλοιπο συγκρότημα. Οι 2 τουρμπέδες είναι αξιοσημείωτοι για την υπερβολική χρήση πλακιδίων Νίκαιας. Ο πρώτος τουρμπές ανήκει στον Ηγεμόνα Μεχμέτ και είναι διακοσμημένος με πολλά πλακίδια. Έξω από τον τάφο του βρίσκεται μια επιγραφή στα περσικά που γράφει την ημερομηνία θανάτου του. Μέσα στον τουρμπέ του βρίσκεται ο τουρμπές της κόρης του, Χιουμασάχ Σουλτάν και του αδερφού του Ηγεμόνα Τζιχανγκίρ. Στον κήπο βρίσκεται επίσης ο τουρμπές του Ρουστέμ Πασά, γαμπρού του Σουλεϊμαν. Τέλος βρίσκεται και ο τουρμπές του Σεμίζ Πασά,γαμπρού του Μουράτ Γ΄.
Ταρραφάλ ντε Σάο Νικολάου

Η Ταρραφάλ ντε Σάο Νικολάου (πορτογαλικά: Tarrafal de São Nicolau) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ταρραφάλ ντε Σάο Νικολάου. Έχει πληθυσμό 3.712 κατοίκων (2012).

 Η Ταρραφάλ ντε Σάο Νικολάου βρίσκεται βόρεια-κεντρικά του Πράσινου Ακρωτηρίου και νοτιοδυτικά του Δήμου Ταρραφάλ ντε Σάο Νικολάου. Βρίσκεται νοτιοανατολικά της Κατσακίνο, σε συντεταγμένες 16°34′00″Β 24°21′30″Δ. Κατάλογος οικισμών του Πράσινου Ακρωτηρίου
Αθανάσιος Τριανταφύλλου

Για προσωπικότητες με ίδιο επίθετο, δείτε: ΤριανταφύλλουΟ Αθανάσιος Τριανταφύλλου από τη Λήμνο (γεν. 1803) υπήρξε αγωνιστής στην Ελληνική Επανάσταση του 1821 με το βαθμό του εικοσιπένταρχου. Στο Αρχείο Αγωνιστών του 21 δεν έχει καταγραφεί.

 Ο Αθανάσιος Τριανταφύλλου γεννήθηκε στη Λήμνο το 1803. Συμμετείχε στην Επανάσταση από τον Αύγουστο 1824 τουλάχιστον, όταν αναφέρεται να υπηρετεί ως στρατιώτης στην άμυνα των Σπετσών υπό τον χιλίαρχο Καραγεώργη Βούλγαρη. Στη συνέχεια τον ακολούθησε στην εκστρατεία της Αρκαδίας. Το 1828 κατατάχτηκε στη Δ΄ χιλιαρχία του Διαμαντή Ζέρβα και στις 3 Μαΐου βρισκόταν στον Πόρο, από όπου μετέβη στην Τρίπολη μετέχοντας σε μάχες κατά του Ιμπραήμ. Δύο μήνες αργότερα προβιβάστηκε σε πένταρχο και με τη χιλιαρχία του μεταβαίνει στην περιοχή Ξηρομέρου Αιτωλοακαρνανίας. Το 1829 είχε προαχθεί σε εικοσιπένταρχο και υπηρετούσε στην Ζ΄ χιλιαρχία του Τσάμη Καρατάσου. Επί Καποδίστρια εντάχθηκε ως δεκανέας στο 2ο λόχο του ΣΤ΄ ελαφρού τάγματος, υπό τον στρατηγό Ν. Κριεζώτη. Με τη μονάδα του έλαβε μέρος σε εκκαθαριστικές επιχειρήσεις στην Ανατολική Στερεά. Τάσος Καψιδέλης, Η Λήμνος στην επανάσταση του 1821, Αθήνα 1986.
Ήτα

Το γράμμα ήτα (κεφαλαίο Η, πεζό η) είναι το έβδομο γράμμα του ελληνικού αλφαβήτου. Στο ευκλείδειο αλφάβητο κατείχε την όγδοη θέση. Στο ελληνικό σύστημα αρίθμησης έχει αριθμητική αξία η´=8.

 Προέρχεται από το φοινικικό γράμμα χεθ και σε ορισμένα τοπικά αλφάβητα της αρχαίας Ελλάδας διατήρησε και την μορφή αυτήν. Στα περισσότερα αλφάβητα συμβόλιζε τον δασύ ήχο του πνεύματος της δασείας και προφερόταν ως ἦτα (ēta). Στο ιωνικό αλφάβητο όμως, επειδή η ιωνική διάλεκτος απώλεσε τον αρχικό δασύ φθόγγο στις λέξεις («ψίλωση»), κατέληξε να προφέρεται ως ἦτα (ēta) και να συμβολίζει το μακρόχρονο φωνήεν [ē]. Όταν όμως καθιερώθηκε το ιωνικό αλφάβητο σε πολλές περιοχές της αρχαίας Ελλάδας, προέκυψε η ανάγκη να αποδίδεται με κάποιον τρόπο ο δασύς φθόγγος, μια και το ήτα ήταν πλέον [ē]. Έτσι κατέληξαν να χρησιμοποιούνται τα δύο μισά του Η, το μεν αριστερό ἧτα (├) ως δασύς φθόγγος, το δε δεξιό για να αποδώσει την έλλειψη δασύτητας ἦτα (┤). Τα πνεύματα δασεία ( ῾ ) και ψιλή (᾿) όπως τα ξέρουμε σήμερα προέκυψαν από το αριστερό και το δεξί μισό του Η αντίστοιχα. Στη σύγχρονη προφορά ταυτίζεται με το ι. Η εξέλιξη αυτή στην προφορά πραγματοποιήθηκε κατά την περίοδο της κοινής ελληνικής και ονομάστηκε ιωτακισμός).Το Η αντιστοιχεί στο λατινικό H h, όταν συμβολίζει τον ήχο της δασείας (π.χ. ῾Ελλάς → Hellas), αλλά στο E e (π.χ. Άρης → Ares) ή στο I i, όταν συμβολίζει φωνήεν (π.χ. Αθήνα → Athina). Το Η συμβόλιζε σε ένα αρχαιότερο ελληνικό σύστημα αρίθμησης, το ακροφωνικό σύστημα αρίθμησης, τον αριθμό 100, από το πρώτο γράμμα της λέξης ἑκατό που γράφονταν ΗΕΚΑΤΟΝ → ἑκατόν (όπου το αρχικό Η αντικαταστάθηκε τελικά από το πνεύμα της δασείας).
Βαθύτερος τρόμος

Βαθύτερος τρόμος (αγγλικά: The Terror Within) είναι αμερικάνικη ταινία επιστημονικής φαντασίας και τρόμου παραγωγής 1989. Τη σκηνοθεσία ανέλαβε ο Τίερρυ Νοτζ και πρωταγωνιστούν οι Τζορτζ Κένεντι, Άντριου Στήβενς, Τέρι Τρέας και Τζον Λαφαγιέτ.

 Στο μακρινό μέλλον μια ομάδα ανθρώπων σε ένα υπόγειο εργαστήριο προσπαθούν να επιβιώσουν από μια νέα μάστιγα μεταλλαγμένων τεράτων τα οποία πεθαίνουν δύσκολα και βιάζουν τις γυναίκες για να πολλαπλασιαστούν. Τζορτζ Κένεντι στο ρόλο του Χολ Άντριου Στήβενς στο ρόλο του Ντέιβιντ Τέρι Τρέας στο ρόλο της Λίντα Τζον Λαφαγιέτ στο ρόλο του Αντρέ Τόμι Χίνκλευ στο ρόλο του Νίλ Σταρ Αντριφ στο ρόλο της Σου Άλ Γκουαρίνο στο ρόλο του Τζον Ιβόνε Σα στο ρόλο της Κάρεν Τζόσεφ Χάρντιν στο ρόλο του Μάικλ Η ταινία είχε περιορισμένες προβολές στους κινηματογράφους στην Αμερική από την Concorde New Horizons τον Ιανουάριο του 1989. Η ταινία έβγαλε 858.591 δολάρια στο Box Office.Η ταινία κυκλοφόρησε σε βιντεοκασέτα τον ίδιο χρόνο από την Metro-Goldwyn-Mayer. Το 2010 η Αμερικάνικη εταιρία Shout! Factory κυκλοφόρησε την ταινία σε διπλό DVD μαζί με το Κραυγή Από Το Διάστημα. Την ταινία ακολούθησε μια συνέχεια το 1991 με τίτλο Βαθύτερος Τρόμος 2. Βαθύτερος Τρόμος στο Allmovie Παρουσίαση της ταινίας στο b-movies.gr
Άρης Καπλανίδης

Ο Άρης Καπλανίδης (Αθήνα, 1 Μαρτίου 1987) είναι Έλληνας σκηνοθέτης, σεναριογράφος και animator. Το 2022 η ταινία «Από το μπαλκόνι» σε σκηνοθεσία και σενάριο των Άρη Καπλανίδη και Ηλία Ρουμελιώτη, κέρδισε το Βραβείο της Ελληνικής Ακαδημίας Κινηματογράφου για την καλύτερη ταινία κινουμένων σχεδίων (animation) και άλλα 19 βραβεία σε εθνικά και διεθνή φεστιβάλ κινηματογράφου.

 O Άρης Καπλανίδης γεννήθηκε στην Αθήνα και μεγάλωσε στη Νέα Φιλαδέλφεια Αττικής. Σπούδασε ζωγραφική στο Κέντρο Εφαρμοσμένων Τεχνών του Σπύρου Ορνεράκη. Με τη μικρού μήκους ταινία τού «Τσόντα», κέρδισε υποτροφία σκηνοθεσίας στη Σχολή Σταυράκου και με την πτυχιακή του ταινία «Πισωγυρίσματα» διαγωνίστηκε στο Διεθνές Φεστιβάλ Ταινιών Μικρού Μήκους Δράμας. Το 2021 δημιούργησε μαζί με τον Ηλίας Ρουμελιώτης το διαφημιστικό σποτ του Ελληνικού Κέντρου Κινηματογράφου και την μικρού μήκους ταινία animation «Η Ηρώ και η κλιματική αλλαγή» της Action Aid σε συνεργασία με το Δήμο Φυλής. Είναι ιδρυτικό μέλος του Ελληνικού Δικτύου Ανεξάρτητων Κινηματογραφιστών «Chainfree» και μέλος της ένωσης κινουμένων σχεδίων Asifa Hellas. Άρης Καπλανίδης μαζί με τον Ηλία Ρουμελιώτη είναι ιδρυτικά μέλη της BrosInArts Animation Studios για την ανάδειξη και προώθηση της τέχνης και της τεχνικής του παραδοσιακού κινουμένου σχεδίου. Επίσης είναι ένα από τα ιδρυτικά μέλη, μαζί με την σκηνοθέτη Κωνσταντίνα Γεωργαντά και τον Ηλία Ρουμελιώτη, της Κοιν.Σ.Επ. κινηματογραφικών και πολιτιστικών παραγωγών «Πολιτισμός εν Κινήσει» για την ανάδειξη και προώθηση του ελληνικού πολιτισμού. Έχει σκηνοθετήσει 12 μικρού μήκους ταινίες, 1 μεγάλου μήκους την «Η ζωή ενταύθα», 23 μουσικά βίντεο, διαφημιστικά σποτ, ενώ ως μοντέρ έχει συνεργαστεί με τoυς περισσότερους δημοφιλής τηλεοπτικούς σταθμούς. Το 2017 έλαβε το πρώτο βραβείο Pitching Lab από τη Finos Film στο Διεθνές Φεστιβάλ Tαινιών Mικρού Mήκους Δράμας για την ταινία κινουμένων σχεδίων «Από το μπαλκόνι», η οποία έκανε πρεμιέρα το 2021 στο Φεστιβάλ Κινηματογράφου του Σαράγεβο. Ο Άρης Καπλανίδης βραβεύτηκε για την ταινία «Από το Μπαλκόνι» με την Αργυρή Αθηνά στο Διεθνές Φεστιβάλ Κινηματογράφου Αθήνας «Νύχτες Πρεμιέρας», κέρδισε το βραβείο του ελληνικού διαγωνιστικού τμήματος Καλύτερης Ταινίας στο Animasyros, το 1o βραβείο Orpheus καλύτερου animation στο Los Angeles Greek Film Festival, ενώ απέσπασε έξι βραβεία στο Φεστιβάλ Δράμας, ανάμεσα τους το Βραβείο Καλύτερης Ταινίας Νοτιοανατολικής Ευρώπης, το Onassis Film Development Grand του Ιδρύματος Ωνάση και το βραβείο κοινού και άλλα.
Λάβα

Λάβα (αγγλικά Lava, από την λατινική λέξη labes), είναι η εξαιρετικά ιξώδης διάπυρη ύλη, από τα έγκατα της Γης, από τηγμένα πετρώματα, που εξέρχεται από τα ηφαίστεια. Λάβα λέγεται επίσης και η ίδια «βραχώδης» ηφαιστειακή ύλη που προκύπτει μετά από τη ψύξη και στερεοποίησή της.

 Η λάβα σχηματίζεται στο εσωτερικό ουρανίων σωμάτων, όπως λ.χ. της Γης, με τη μορφή μάγματος. Αρχικά, όταν εξέρχεται στην επιφάνεια από μια ηφαιστειακή φλέβα, έχει θερμοκρασία από 800 °C έως 1.200 °C. Η λάβα είναι παχύρευστη και έχει 100.000 μεγαλύτερο ιξώδες από ότι έχει το νερό και μπορεί να διανύσει μεγάλη απόσταση πριν ψυχθεί και στερεοποιηθεί. Η πρώτη ακριβής περιγραφή τους μάγματος αυτού (λιωμένη λάβα) περιγράφτηκε από τον Φραντζέσκο Σεράο, κατά την έκρηξη του ηφαιστείου του Βεζούβιου, το 1737. Περιγράφτηκε τότε ως «ρευστή καυτή ύλη σαν μείγμα ύδατος και λάσπης». Η λάβα καταρχήν συντίθεται από κρυσταλλικά υλικά, ηφαιστειακή ύαλο και ηφαιστειακά αέρια. Ως μάγμα, όσο πλησιάζει να εξαχθεί στην επιφάνεια του πλανήτη, τόσο χαμηλώνει η θερμοκρασία της και αρχίζει να ψύχεται σχηματίζοντας ένα ηφαιστειακό γυαλί. Χημικά, τα στοιχεία από τα οποία αποτελείται (κατά μέσο όρο) είναι 45-47% οξυγόνο, 27-28% πυρίτιο, 8% αλουμίνιο, 5% σίδηρο και άλλες μικρότερες ποσότητες από μαγνήσιο, ασβέστιο, νάτριο, κάλιο, φώσφορο, τιτάνιο κ.ά.
Σεργκέι Αξιόνοφ

Ο Σεργκέι Βαλεριέβιτς Αξιόνοφ (ρωσικά: Сергей Валерьевич Аксёнов, ουκρανικά: Сергій Валерійович Аксьонов) (26 Νοεμβρίου 1972) είναι Ρώσος πολιτικός, ο οποίος από τις 9 Οκτωβρίου 2014 υπηρετεί ως πρωθυπουργός της Δημοκρατίας της Κριμαίας, ένα διεθνώς αμφισβητούμενο ομοσπονδιακό κρατίδιο της Ρωσίας, που βρίσκεται στην κριμαϊκή χερσόνησο.

 Γεννήθηκε στο Μπάλτσι στις 26 Νοεμβρίου 1972. Ο πατέρας του ήταν αρχηγός μια ομάδας που ονομαζόταν Ρωσική Κοινότητα της Βόρειας Μολδαβίας στο Μπάλτσι.Το 1989 μετακόμισε στην Κριμαία και σπούδασε στρατιωτικός μηχανικός στην Συμφερόπολη. Ωστόσο, η πτώση της Σοβιετικής Ένωσης συνέβη πριν προλάβει να αποφοιτήσει και γίνει αξιωματικός του στρατού. Έπειτα αρνήθηκε να ορκιστεί πίστη στην Ουκρανία, την οποία θεωρούσε ως «ένα άδικα αποκομμένο παράρτημα της Ρωσίας». Από το 1993 έως το 1998, ήταν υποδιευθυντής μιας εταιρείας με το όνομα Greki («Έλληνες»), μιας επιχείρησης σχετικής με προϊόντα διατροφής. Από τον Οκτώβριο 1998 έως τον Μάρτιο 2001, ήταν αναπληρωτής διευθυντής της εταιρείας Asteriks και από τον Απρίλιο 2001 είναι αναπληρωτής διευθυντής της εταιρείας Eskada. Είναι επίσης επικεφαλής του οργανισμού ελληνορωμαϊκής πάλης της Κριμαίας, του αθλητικού συλλόγου Hwarang-do. Έλαβε το ουκρανικό διαβατήριό του στις 12 Αυγούστου 1997. The new premier of Crimea will be the leader of Russian Unity. Ukrayinska Pravda. 27 Φεβρουαρίου 2014. Shuster, S. Putin’s Man in Crimea Is Ukraine’s Worst Nightmare. . 10 Μαρτίου 2014 Mikhelson, A. Under nickname Goblin: who is ordered to hand over Crimea to Putin. Ukrayinska Pravda. 15 Μαρτίου 2014 Sergei Aksyonov. ORD.
Κυβερνεία της Σαουδικής Αραβίας

Οι 13 επαρχίες της Σαουδική Αραβίας υποδιαιρούνται σε 118 κυβερνεία (αραβικά: محافظات, μουαφαζάτ, ενικός μουαφαζά). Με τη σειρά τους τα κυβερνεία υποδιαιρούνται σε υποκυβερνεία (μαρακίζ, ενικός μαρκάζ). Οι πρωτεύουσες των επαρχιών εμφανίζονται με μαύρα γράμματα.

 Τα κυβερνεία είναι η δεύτερη μορφή διοικητικής διαίρεσης στη Σαουδική Αραβία μετά τις 13 επαρχίες της. Η ανατολική επαρχία διαιρείται σε 11 κυβερνεία: Αλ Άσα (الأحساء) Αμπκαίκ (بقيق) Τζουμπαίλ (الجبيل) Ρας Τανούρα (رأس تنورة) Κατίφ (القطيف) Χομπάρ (الخبر) Νταχράν (الظهران) Νταμάμ (الدمام) Αφάρ Αλ Μπατίν (حفر الباطن) Χαφτζί (الخفجي) Νοαϋρίγια (النعيرية) Τα Βόρεια σύνορα υποδιαιρούνται σε 3 κυβερνεία: Αράρ (عرعر) Ράφα (رفحاء) Τουραΐφ (طريف) Το Κασίμ υποδιαιρείται σε 10 κυβερνεία. Η Μαδίνα υποδιαιρείται σε 7 κυβερνεία: Αλ Μαδίνα Αλ Χουνακίγια Μαντ Αλ Τανάμπ Αλ Ούλα Μπαντρ Χαϋνμπάρ Γιανμπού Αλ Μπαάρ Η Μάκα υποδιαιρείται σε 12 κυβερνεία: Αλ Τζμουμούμ Αλ Καμίλ Αλ Λιτ Αλ Χουρμά Αλ Κουνφιντά Ταΐφ Τζέντα Χουλέις Μάκα Αλ Μουκαρραμά Ραμπίγκ Ρανιά Τουρουμπά Η Νατζράν υποδιαιρείται σε 4 κυβερνεία: Αμπούνα Μπαντρ Ελ Τζουνόμπ Γιαδμά Υπάρχει ένα ακόμα κυβερνείο που κατέκτησε ο Βασιλιάς Φαντ Το Ριάντ υποδιαιρείται σε 20 κυβερνεία και ένα υποκυβερνείο: Αφίφ Αλ Αφλάτζ Αλ Ντουάδμι Αλ Γκατ Αλ Γκαϋίγια Αλ Χαρήγκ Αλ Χαρτζ Αλ Ματζμά Αλ Μουζαμίγια Αλ Σουλαϋγίλ Ντρούμα Ντιρίγια Χοτάτ Μπανί Ταμίμ Χουραΰμλα Ρουμά Σαγκρά Ταντίνγκ Ουάντι αντ-Νταουασίρ ΖούφλυΤο ένα και μοναδικό υποκυβερνείο της επαρχίας είναι το Μαράτ. Η Τζιζάν υποδιαιρείται σε 14 κυβερνεία: Αμπού Αρίς Αλνταίρ Αλντάρμπ Αχάντ Αλμασαριά Αλαριντά Αλαϋντάμπι Αλάρτ Αλραΰτ Μπαΐς Νταμάντ Φαρασάν Τζαζάν Σαμπιά Σαμτά Η Τζωφ υποδιαιρείται σε 3 κυβερνεία: Σακακά Κουραγιάτ Ντουμάτ Αλ Τζαντάλ Η Χαΐλ υποδιαιρείται σε 4 κυβερνεία: Μπάκα Αλ Γκαζαλά Χαΐλ Ας Σινάν Περιφέρειες και επαρχίες της Σαουδικής Αραβίας
Πρωτάθλημα Ε.Π.Σ. Πειραιώς 1956-57

Το πρωτάθλημα της Ε.Π.Σ. Πειραιώς 1956-57 διεξήχθη σε τέσσερις κατηγορίες με τη συμμετοχή συνολικά 44 ομάδων, μετά την ένταξη στην Ένωση των εξής επτά νέων μελών-σωματείων: Αστήρ Ευγενίας, Ηρακλής Ελευσίνας, Μόντα Κλουμπ Νικαίας, Περαμαϊκός, Α.Ο. Ποντίων Νίκαιας, ΑΕ Ρέντη και Σπίθα Νίκαιας. Τον τίτλο κατέκτησε ο σχεδόν μόνιμος πρωταθλητής Ολυμπιακός κάνοντας μόνο νίκες. Μαζί με την 2η ομάδα προκρίθηκαν στο Πανελλήνιο πρωτάθλημα ποδοσφαίρου ανδρών 1956-1957, στο οποίο προκρίθηκε και ο 3ος έπειτα από αγώνες μπαράζ με τον 3ο της Ε.Π.Σ. Μακεδονίας.

 Α΄ με 9 ομάδες σε ενιαίο όμιλο δύο γύρων. Β΄ με 9 ομάδες σε ενιαίο όμιλο δύο γύρων. Γ΄ με 12 ομάδες σε ενιαίο όμιλο ενός γύρου. Δ΄ με 14 ομάδες σε δύο ομίλους (8 και 6 ομάδων) δύο γύρων. Πρωταθλητής, πρόκριση στο Πανελλήνιο πρωτάθλημα ποδοσφαίρου ανδρών 1956-1957. Ολυμπιακός. Σύνθεση: Σάββας Θεοδωρίδης, Ηλίας Ρωσίδης, Θανάσης Σούλης-Κίνλεϊ, Δημήτρης Στεφανάκος, Βασίλης Ξανθόπουλος, Θανάσης Μπέμπης, Κώστας Πολυχρονίου, Μπάμπης Κοτρίδης, Γιώργος Δαρίβας, Ηλίας Υφαντής, Θέμης Μουστακλής, Γιάννης Ιωάννου, Κώστας Καραπατής, Κώστας Μεσολογγίτης, Σταύρος Τσώχος, Αντώνης Ποσειδών, Μουρτζίκος, Σωτήρης Γκαβέτσος, Νίκος Μυτώσης. Προπονητής: Βράνκο Ντραγίσεβιτς. Δευτεραθλητής, πρόκριση στο Πανελλήνιο πρωτάθλημα ποδοσφαίρου ανδρών 1956-1957. Προοδευτική Τριταθλητής, πρόκριση στους αγώνες μπαράζ για το Πανελλήνιο πρωτάθλημα ποδοσφαίρου ανδρών 1956-1957. Εθνικός Άνοδος από τη Β΄: κανείς λόγω μείωσης των ομάδων από 9 σε 8.*Αγώνες πρόκρισης στο πανελλήνιο πρωτάθλημα: Εθνικός - Απόλλων Καλαμαριάς: 1–1, 2-0. **Αγώνες κατάταξης για τις θέσεις 6-8: Άρης Π. - Φίλαθλοι 1–0, Α.Ε. Νίκαιας-Άρης Π.: 1–0, Φίλαθλοι - Α.Ε. Νίκαιας 3–2. Ειδική βαθμολογία: Άρης 4 β. (1-1), ΑΕ Νίκαιας 4 β. (3-3), Φίλαθλοι 4 β. (3-3). Λόγω ισοβαθμίας σε βαθμούς και γκολ, η τελική κατάταξη διαμορφώθηκε με βάση τη διαφορά τερμάτων στο κανονικό πρωτάθλημα. Σύμφωνα με τον κανονισμό έδωσαν αγώνες διαβάθμισης για μια θέση στην Α΄ κατηγορία ο προτελευταίος "ΑΟ Φιλάθλων" με τον πρωταθλητή της Β΄ κατηγορίας Αργοναύτη. Οι αγώνες ήταν επεισοδιακοί, αφού το δεύτερο ματς διακόπηκε, όταν ο Ανδρέας Μουράτης επιτέθηκε στο διαιτητή επειδή τον απέβαλε, με αποτέλεσμα ο Αργοναύτης να μηδενιστεί και να αποκλειστεί από το διακαίωμα να διεκδικήσει την άνοδο σε τρίτο ματς. Αργοναύτης - ΑΟ Φίλαθλοι: 2-0. ΑΟ Φίλαθλοι - Αργοναύτης: διεκόπη εις βάρος του Αργοναύτη στο 65΄, ενώ το σκορ ήταν 2-1 υπέρ των Φιλάθλων. ΑΟ Φίλαθλοι - Αργοναύτης: 2-0 χωρίς αγώνα. Από τη Δόκιμη κατηγορία μετείχαν πολλές ομάδες, από τις οποίες εντάχθηκαν 6 νέες ομάδες-μέλη στην Δ΄ κατηγορία της ΕΠΣΠ: Βύζας Μεγάρων, ένταξη στη Δ΄ κατηγορία. Μαύρος Αετός Κερατσινίου, ένταξη στη Δ΄ κατηγορία. Θύελλα Κρήνης, ένταξη στη Δ΄ κατηγορία. ΑΕ Χατζηκυριακείου, ένταξη στη Δ΄ κατηγορία. ΑΕ Κορυδαλλού, ένταξη στη Δ΄ κατηγορία. ΑΕ Περάματος, ένταξη στη Δ΄ κατηγορία. Ακρίτας Ελλήσποντος Πρωτεύς Ευρώτας Αρμενική Δρομεύς Αναγέννησις ΠΑΟ Κιλικιανών Παμπειραϊκός Περαμαϊκός Φ.Ο. Αγίου Δημητρίου Ηλεκτρονικό αρχείο εφ. "Αθλητική Ηχώ". Ανδρέας Μπόμης "Γκολ 2000 Ένας αιώνας ποδόσφαιρο", Εκδόσεις Πελεκάνος, Αθήνα 1999, σελίδες 258-260.
Τενόντιες χορδές

Οι τενόντιες χορδές (λατινική ονομασία: chordae tendineae) είναι ανελαστικές χορδές ινώδους συνδετικού ιστού, οι οποίες συνδέουν τους θηλώδεις μύες με την τριγλώχινα βαλβίδα και τη μιτροειδή βαλβίδα στην καρδιά.

 Οι τενόντιες χορδές συνδέουν τις κολποκοιλιακές βαλβίδες (τριγλώχινα και μιτροειδή) με τους θηλώδεις μύες εντός των κοιλιών. Πολλαπλές τενόντιες χορδές συνδέονται σε κάθε φυλλάριο των βαλβίδων. Οι τενόντιες χορδές περιέχουν ελαστίνη σε μια λεπτή δομή, κυρίως στην περιφέρειά τους. Ο τένοντας του Τοδάρο αποτελεί συνέχεια της βαλβίδας της κάτω κοίλης φλέβας και της βαλβίδας του στεφανιαίου κόλπου. Μαζί με το άνοιγμα του στεφανιαίου κόλπου και το διαφραγματικό άκρο της τριγλώχινας βαλβίδας, αποτελεί το τρίγωνο του Κοχ. Η κορυφή του τριγώνου του Κοχ είναι η θέση του κολποκοιλιακού κόμβου. Κατά τη διάρκεια της κολπικής συστολής, το αίμα ρέει από τους κόλπους προς τις κοιλίες κάτω από τη βαθμίδα πίεσης. Οι τενόντιες χορδές είναι χαλαρές επειδή οι κολποκοιλιακές βαλβίδες ανοίγουν αναγκαστικά.Όταν οι κοιλίες της καρδιάς συστέλλονται κατά την κοιλιακή συστολή, οι αυξημένες αρτηριακές πιέσεις και στους δύο θαλάμους ωθούν τις κολποκοιλιακές βαλβίδες να κλείσουν ταυτόχρονα, εμποδίζοντας την αντίστροφη ροή αίματος στους κόλπους. Δεδομένου ότι η αρτηριακή πίεση στους κόλπους είναι πολύ χαμηλότερη από αυτή στις κοιλίες, τα πτερύγια προσπαθούν να στραφούν προς τις περιοχές χαμηλής πίεσης. Οι τενόντιες χορδές εμποδίζουν αυτή την πρόπτωση τεντώνοντας, γεγονός που τραβάει τα πτερύγια, κρατώντας τα σε κλειστή θέση. Η βαλβιδική καρδιοπάθεια μπορεί να οδηγήσει σε ρήξη των τενόντιων χορδών. Αυτό μπορεί να προκαλέσει σοβαρή ανεπάρκεια μιτροειδούς βαλβίδας. Η πτώση μιτροειδούς βαλβίδας εμφανίζεται όταν όλες οι τενόντιες χορδές της μιτροειδούς βαλβίδας προσκολλώνται σε έναν μόνο θηλώδη μυ. Αυτό προκαλεί στένωση μιτροειδούς βαλβίδας σε νεαρή ηλικία. Είναι ένα σπάνιο συγγενές καρδιακό ελάττωμα. Αν και συχνά προκαλεί ανεπάρκεια μιτροειδούς βαλβίδας, μπορεί να μην παρουσιάζει συμπτώματα. Καρδιακός κύκλος
Δολοφονία του Σίνζο Άμπε

Στις 8 Ιουλίου 2022, ο Σίνζο Άμπε, πρώην πρωθυπουργός της Ιαπωνίας και εν ενεργεία μέλος της Βουλής των Αντιπροσώπων, δολοφονήθηκε την ώρα που μιλούσε σε πολιτική εκδήλωση έξω από τον σταθμό Γιαμάτο-Σαϊντάι-τζι στην πόλη Νάρα της Ιαπωνίας. Περίπου στις 11:30 π.μ. (Ώρα Ιαπωνίας), ενώ προλόγιζε προεκλογική ομιλία ενός υποψηφίου του Φιλελεύθερου Δημοκρατικού Κόμματος, ο Άμπε πυροβολήθηκε από πίσω σε κοντινή απόσταση με ηλεκτρικό πυροβόλο όπλο. Αμέσως εταφέρθηκε με ιατρικό ελικόπτερο στο Ιατρικό Πανεπιστημιακό Νοσοκομείο της Νάρα, όπου διαπιστώθηκε ο θάνατός του στις 17:03 μ.μ., πεντέμισι ώρες μετά τους πυροβολισμούς.Αποτελεί τον πρώτο πρώην πρωθυπουργό της Ιαπωνίας που δολοφονείται μετά τον Β' Παγκόσμιο Πόλεμο.

 Περίπου στις 11:30 π.μ. (Ώρα Ιαπωνίας) στις 8 Ιουλίου 2022, ο Άμπε κατέρρευσε αφού πυροβολήθηκε δύο φορές στην πλάτη και στον λαιμό ενώ εκφωνούσε μια προεκλογική ομιλία κοντά στο σιδηροδρομικό σταθμό Γιαμάτο-Σαϊντάι-τζι στην πόλη Νάρα. Μεταφέρθηκε σε τοπικό νοσοκομείο, το οποίο συνδέεται με το Ιατρικό Πανεπιστήμιο της Nάρα, μέσω ελικοπτέρου. Έξι ώρες αργότερα, το Ιατρικό Πανεπιστημιακό Νοσοκομείο της Νάρα ανακοίνωσε ότι ο Άμπε υπέκυψε στα τραύματά του στις 17:03 μ.μ.Ο ίδιος ήλπιζε σε νίκη του κόμματος του στις εκλογές της 10ης Ιουλίου, που θα πραγμάτωνε το όραμά του για την δημιουργία ενός μόνιμου στρατού για την Ιαπωνία. Τα κόμματα της αντιπολίτευσης διέκοψαν τις προεκλογικές τους εκστρατείες μετά τη δολοφονία του. Η δολοφονία του Άμπε προκάλεσε μεγάλη έκπληξη στην Ιαπωνία και σε όλο το κόσμο, καθώς οι επιθέσεις με όπλα είναι σπανιότατες, λόγω της αυστηρότητας της σχετικής νομοθεσίας. Ακόμη και το οργανωμένο έγκλημα χρησιμοποιεί κυρίως αυτοκίνητα ή μαχαίρια για τις δολοφονικές επιθέσεις. Η δολοφονία του Άμπε πάντως έχει προκαλέσει ανησυχία στο Πεκίνο, καθώς είναι υπαρκτές οι ανησυχίες για την άνοδο της προσπάθειας επαναστρατιωτικοποίησης της Ιαπωνίας σαν αποτέλεσμα των πολιτικών σχεδιασμών που μπορεί να φέρουν τα επακόλουθα της δολοφονίας του Άμπε. Ο Τετσούια Γιαμαγκάμι (Ιαπωνικά:山上徹也), ένας 41χρονος άνδρας από την πόλη Νάρα και μέλος της Ναυτικής Δύναμης Αυτοάμυνας της Ιαπωνίας από το 2002 έως το 2005, συνελήφθη από την Αστυνομία της Νομαρχιακής Αυτοδιοίκησης της Νάρα ως ύποπτος για απόπειρα ανθρωποκτονίας και μεταφέρθηκε στο Αστυνομικό Τμήμα Νάρα Γουέστ. Εμφανίζοντας ήρεμη συμπεριφορά, δεν έκανε καμία προσπάθεια διαφυγής. Ο Γιαμαγκάμι δεν είχε προηγούμενο ποινικό μητρώο.
Γιούρι Λόσμαν

Ο Γιούρι Λόσμαν (εσθονικά: Jüri Lossmann, 23 Ιανουαρίου/4 Φεβρουαρίου 1891 - 1 Μαΐου 1984) ήταν Εσθονός δρομέας μεγάλων αποστάσεων. Το 1920 κέρδισε το ασημένιο μετάλλιο στον μαραθώνιο δρόμο των Ολυμπιακών Αγώνων της Αμβέρσας.

 Ο Γιούρι γεννήθηκε το 1891 στον οικισμό Καμπάλα της Ρωσικής Αυτοκρατορίας (εντός των ορίων της σημερινής εσθονικής επαρχίας Γιέρβα) και αποφοίτησε από το γυμνάσιο του Τάλιν. Το 1909 ξεκίνησε τον αθλητισμό ως ποδοσφαιριστής στην ομάδα Μερκούρ αλλά το 1913 μεταπήδησε στον στίβο, εντασσόμενος στον σύλλογο Κάλεβ Τάλιν. Εμφανίστηκε στο προσκήνιο το 1916 όταν αναδείχτηκε νικητής στον μαραθώνιο του Τάλιν και στο ρωσικό πρωτάθλημα των 5000 μέτρων, ενώ ακολούθησαν διακρίσεις και στο αγώνισμα των 10000 μέτρων. Πολέμησε στον Α΄ Παγκόσμιο Πόλεμο κατά τη διάρκεια του οποίου τραυματίστηκε, χωρίς όμως να επηρεαστεί η μετέπειτα καριέρα του, καθώς μεταπολεμικά κυριάρχησε στα εσθονικά πρωταθλήματα των μεσαίων και μεγάλων αποστάσεων. Το 1920 έλαβε μέρος στους Ολυμπιακούς Αγώνες της Αμβέρσας τρέχοντας στα 10000 μέτρα και στον μαραθώνιο: στο αγώνισμα των 10000 μέτρων έμεινε εκτός τελικού εγκαταλείποντας στην κούρσα της πρώτης προκριματικής σειράς, ενώ στον μαραθώνιο έκανε χρόνο 2:32:48 τερματίζοντας δεύτερος, 12,8 δευτερόλεπτα πίσω από τον Φινλανδό Χάνες Κολεμάινεν, κατακτώντας έτσι το ασημένιο μετάλλιο. Το 1923 τερμάτισε πρώτος στον διεθνή μαραθώνιο του Γκέτεμποργκ και το επόμενο έτος ορίστηκε σημαιοφόρος της εσθονικής αποστολής στην τελετή έναρξης των Ολυμπιακών Αγώνων του Παρισιού. Στην ίδια διοργάνωση συμμετείχε εκ νέου στον μαραθώνιο καταλαμβάνοντας αυτή τη φορά τη δέκατη θέση. Τέσσερα χρόνια αργότερα έτρεξε στον Αμερικανικό υπερμαραθώνιο και το 1929 έλαβε μέρος στον μαραθώνιο της Αμβέρσας. Μετά την απόσυρσή του από την ενεργό δράση υπήρξε για ένα διάστημα προπονητής δρομέων μεγάλων αποστάσεων. Παράλληλα εργάστηκε σε εργοστάσιο σοκολατοποιίας αλλά και σε κοσμηματοπωλείο. Κατά τη διάρκεια της γερμανικής κατοχής ενεπλάκη στην κρατική υπηρεσία αθλητισμού, ενώ το 1944, λίγο πριν την κατάληψη της χώρας από τα σοβιετικά στρατεύματα, εγκατέλειψε την Εσθονία βρίσκοντας καταφύγιο στη Σουηδία, όπου πέρασε το υπόλοιπο της ζωής του εργαζόμενος ως αργυροχρυσοχόος. Απεβίωσε την 1η Μαΐου του 1984 στη Στοκχόλμη όπου και θάφτηκε.
Κοινότητα Μαλακάσης

Η Κοινότητα Μαλακάσης ήταν κοινότητα της ανατολικής Αττικής η οποία λειτούργησε στο διάστημα 1934-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Αφιδνων, Ωρωπού, Μαρκοπούλου Ωρωπού, Καλάμου και με τον δήμο Αυλώνος. Περιλάμβανε ένα κοινοτικό διαμέρισμα, καταλάμβανε έκταση 30,2 τ.χλμ. και ο πληθυσμός της σύμφωνα με την απογραφή του 2001 ήταν 1.788 κάτοικοι. Έδρα της κοινότητας ήταν η Μαλακάσα.

 Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001): η Μαλακάσα [ 745 ] το Μιλέσιον [ 902 ] η Σφενδάλη [ 141 ] Η κοινότητα Μαλακάσας συστάθηκε το 1934 αποτελούμενοι από τους οικισμούς Μαλακάσα και Μήλεσι που μέχρι τότε ανήκαν στην Μαρκοπούλου Ωρωπού. Έδρα της κοινότητας ορίστηκε η Μαλακάσα. Το 1961 εντάχθηκε στην κοινότητα και ο οικισμός Σφενδάλη ο οποίος αναγνωρίστηκε τότε. Η κοινότητα διατηρήθηκε αμετάβλητη με την διοικητική διαίρεση του 1997 και καταργήθηκε με την εφαρμογή του σχεδίου Καλλικράτης την 1η Ιανουαρίου του 2011, οπότε εντάχθηκε στον διευρυμένο δήμο Ωρωπού.
Σμόλικας

Ο Σμόλικας (βλάχικα: Smolcu) είναι το δεύτερο υψηλότερο βουνό της Ελλάδας μετά τον Όλυμπο, με υψόμετρο 2.637 μέτρα. Καταλαμβάνει το βόρειο τμήμα του νομού Ιωαννίνων και το δυτικό του νομού Γρεβενών. Περικλείεται από τον Γράμμο στα βόρεια, την Τύμφη στα νότια και την Πίνδο στα νότια και ανατολικά. Ουσιαστικά πρόκειται για τμήμα της ευρύτερης οροσειράς της Πίνδου που καταλαμβάνει ολόκληρη την δυτική Ελλάδα. Στον Σμόλικα βρίσκονται μερικά από τα ορεινότερα χωριά της Ελλάδας, όπως η Σαμαρίνα, η Σμίξη, η Φούρκα, οι Πάδες, το Παλαιοσέλλι και άλλα. Απο τον Σμόλικα πηγάζουν οι παραπόταμοι του Αλιάκμονα, Βενέτικος και Γρεβενιώτικος.

 Ο Σμόλικας καλύπτεται από πλούσια βλάστηση που περιλαμβάνει κυρίως μαυρόπευκο, ρόμπολο, οξιά και διάφορα φυλλοβόλα. Κάτω από την υψηλότερη κορυφή του σχηματίζεται η δρακόλιμνη. Μικρότερες παροδικές αλπικές λίμνες σχηματίζονται σε λοιπά σημεία του βουνού. Ο Σμόλικας διαθέτει πολλές κορυφές με υψόμετρο πάνω από 1600 μέτρα. Αυτές είναι οι: Μόσια (2610μ), Κούτσουρο ( 2318μ ), Καπετάν Τσεκούρα (2253μ), Μπογντάνι ή Βούζι (2239μ), Αλογότοπος (2230μ), Παλιοστρούγγι ( 2221μ ), Μισσοράχη ( 2217), Νταλιάπολη ( 2077μ), Πέτρα Γκαγκαράντζα ( 2045μ), Σμίλιανη (2014μ), Σκούρτζα ( 1799μ), Ανίτσα ( 1700μ), Κίρκορη ( 1860μ), Ζεκίρι ( 1700μ), Ταμπούρι ( 1878μ), Γύφτισα ( 1752 ), Προφήτης Ηλίας Φούρκας ( 1650μ), και Κλέφτης ( 1846μ)Δημοφιλείς αναβάσεις στην κορυφή του Σμόλικα γίνονται από τη Σαμαρίνα στα ανατολικά, από την Αγία Παρασκευή (ή Κεράσοβο) στα βόρεια και απο το Παλαιοσέλλι και τους Πάδες απο τα Νότια. P.D. Hughes, J.C. Woodward, P.L. Gibbard: The last glaciers of Greece. In: Zeitschrift für Geomorphologie. Vol. 50, 2006, p. 37-61. Karte des Smolikas-Massivs (Zip-Archiv).
Ναύσταθμος Πασαλιμάνι

Ο Ναύσταθμος Πασάλιμάνι είναι ναυτική βάση που βρίσκεται στον κόλπο του Αυλώνα, σχεδόν απέναντι από την ομώνυμη πόλη στην Αλβανία. Βρίσκεται σε χρήση από το Αλβανικό Πολεμικό Ναυτικό και το Τουρκικό Πολεμικό Ναυτικό.

 Ο ναύσταθμος Πασαλιμάνι ήταν η μόνη σοβιετική βάση στη Μεσόγειο τη δεκαετία του 1950. Γύρω από αυτήν δημιουργήθηκε επεισόδιο μεταξύ των Σοβιετικών και των Αλβανών το 1961, όταν η Αλβανία βγήκε απροειδοποίητα από το σύμφωνο της Βαρσοβίας και έτσι ουσιαστικά όχι μόνο απαγόρευσε τη χρήση της βάσης στους Σοβιετικούς οι οποίοι είχαν κάνει μεγάλες επενδύσεις σε αυτήν, αλλά παράλληλα κατάσχεσε 4 σοβιετικά υποβρύχια κλάσης Ουίσκι που ήταν ελλιμενισμένα στον ναύσταθμο, τα οποία βρίσκονται εκεί μέχρι και σήμερα (αν και πλέον έχουν αποσυρθεί). Μετά την κατάρρευση του κομμουνιστικού καθεστώτος το 1991 η βάση ανοικοδομήθηκε με έξοδα της Τουρκίας και βάσει διμερούς συμφωνίας Αλβανίας-Τουρκίας το τουρκικό ναυτικό έχει το δικαίωμα να τη χρησιμοποιεί. Το 1992 υπογράφηκε συμφωνία στρατιωτικής συνεργασίας Αλβανίας-Τουρκίας, η οποία περιελάμβανε την ανοικοδόμηση του ναυστάθμου από τη Τουρκία, παράλληλα με την παροχή πρόσβασης για τουρκική χρήση . Η Τουρκία βοήθησε την Αλβανία σε μια προσπάθεια εκσυγχρονισμού της σημερινής Ναυτικής Ακαδημίας και των εγκαταστάσεων επισκευής στο Πασαλιμάνι . Τρία από τα τέσσερα σκάφη περιπολίας Damen Stan του Αλβανικού Πολεμικού Ναυτικού χτίστηκαν στο Πασαλιμάνι, το πιο πρόσφατο δε ολοκληρώθηκε το 2014. Επί του παρόντος, τέσσερα αποσυρμένα υποβρύχια κατηγορίας Ουίσκι που ανήκαν στο παρελθόν στη Σοβιετική Ένωση εξακολουθούν να βρίσκονται στο ναύσταθμο μαζί με τα πολεμικά σκάφη της Αλβανίας. Μπορούν να προβληθούν μέσω δορυφορικών εικόνων της βάσης. Η ναυτική δύναμη του ναυστάθμου συχνά εκτελεί ναυτικές ασκήσεις στον κόλπο του Αυλώνα, έξω από το Πασαλιμάνι. Περιστασιακά πραγματοποιούνται ασκήσεις με άλλα έθνη, όπως το Ηνωμένο Βασίλειο . Η πιο πρόσφατη άσκηση, Sarex '16, πραγματοποιήθηκε τον Απρίλιο του 2016. Στο ναύσταθμο λειτουργεί επίσης σχολή ναυπηγικής καθώς και ναυπηγείο. Κατάλογος Στρατιωτικών Βάσεων της Τουρκίας Επεισόδιο του Αυλώνα
Γκίζελα της Βουργουνδίας

Η Γκίζελα, γερμ. Gisela (π. 955 - 21 Ιουλίου 1007) από τον Οίκο των Παλαιών Γουέλφων ήταν πριγκίπισσα της Βουργουνδίας και με τον γάμο της έγινε δούκισσα της Βαυαρίας.

 Ήταν η πρώτη κόρη (μόνο τέκνο του 1ου γάμου) του Κορράδου Α΄ βασιλιά της Βουργουνδίας και της πρώτης συζύγου του Αδελαΐδας του Μπέλλαϋ. Παντρεύτηκε τον Ερρίκο Β΄ των Οθωνιδών δούκα της Βαυαρίας και είχε τέκνα: Ερρίκος Δ΄ 973-1024, δούκας της Βαυαρίας και βασιλιάς της Γερμανίας & Λομβαρδίας. Μπρούνο π.992-1029, επίσκοπος του Άουγκσμπουργκ. Γκίζελα 985-1065, παντρεύτηκε τον Στέφανο Α΄ των Άρπαντ μεγάλο πρίγκιπα των Ούγγρων και μετά βασιλιά της Ουγγαρίας. Burgundian Notes , Reginald L. Poole, The English Historical Review, Vol. 26, No. 102 (Apr., 1911), 314–315. Burgundy and Provence, 879–1032, Constance Brittain Bourchard, The New Cambridge Medieval History: Volume 3, C.900-c.1024, ed. Rosamond McKitterick and Timothy Reuter, (Cambridge University Press, 1999), 342.
Skroutz

To Skroutz είναι πλατφόρμα ηλεκτρονικών αγορών στην Ελλάδα. Ξεκίνησε ως μηχανή αναζήτησης τιμών, αλλά έχει εξελιχθεί σε ολοκληρωμένη διαδικτυακή αγορά, μέσω της οποίας οι καταναλωτές μπορούν να κάνουν τις αγορές τους απευθείας μέσω της πλατφόρμας.Στο Skroutz.gr προβάλλονται περισσότερα από 7 εκατ. προϊόντα, από περισσότερα από 7.000 συνεργαζόμενα καταστήματα.

 Το όνομα της εταιρίας είναι εμπνευσμένο από τον Εμπενέζερ Σκρουτζ, ήρωα του μυθιστορήματος του Ντίκενς Χριστουγεννιάτικη Ιστορία, ο οποίος, ως τσιγκούνης, έψαχνε πάντοτε την χαμηλότερη τιμή για ό,τι επιθυμούσε. H Skroutz A.E ιδρύθηκε το 2005 από τους Γιώργο Χατζηγεωργίου, Γιώργο Αυγουστίδη και Βασίλη Δήμο. Έχει έδρα την Αθήνα και δραστηριοποιείται στην ανάπτυξη υπηρεσιών τεχνολογίας στον κλάδο του ηλεκτρονικού εμπορίου και απασχολεί πάνω από 500 εργαζομένους. Έχει προχωρήσει σε μια σειρά επενδύσεων αλλά και νέων υπηρεσιών για την μετατροπή σε marketplace. Έτσι τον Ιούλιο του 2022 η Skroutz Α.Ε εξαγόρασε πλήρως την EveryPay, πάροχο σύγχρονων συστημάτων ηλεκτρονικών πληρωμών. Νωρίτερα είχε προχωρήσει στην εξαγορά της εταιρείας ταχυμεταφορών SendX, επενδύοντας στο “last-mile”, δηλαδή στη διαδικασία παραδόσεων των παραγγελιών στον χρήστη.Το Νοέμβριο του 2021, η εταιρεία εισήγαγε τα Skroutz Point, μια υπηρεσία για άμεση παραλαβή αγορών. Πρόκειται για smart lockers, τα οποία μπορούν να επιλέξουν οι χρήστες ως σημείο παράδοσης. To Skroutz Plus είναι μια συνδρομητική υπηρεσία με οφέλη για τους εγγεγραμμένους χρήστες από τα δωρεάν μεταφορικά και τις προνομιακές συμφωνίες από τον Ιούνιο του 2021. Οι δωροκάρτες Skroutz ανακοινώθηκαν τον Ιούνιο του 2022. Τον ίδιο μήνα η εταιρεία ανακοίνωσε το νέο μοντέλο λειτουργίας Fulfilled by Skroutz που προσφέρει τη δυνατότητα αποθήκευσης του εμπορεύματος των καταστημάτων που συνεργάζονται με το Skroutz Marketplace στους χώρους αποθήκευσης του Skroutz. Τον Σεπτέμβριο του 2022, η εταιρεία ανακοίνωσε τη διεύρυνση των αποστολών και στην Κύπρο ενώ τον Ιανουάριο του 2023 ανακοινώθηκε και η αποστολή παραγγελιών σε 20 χώρες της Ευρωπαϊκής Ένωσης, μεταξύ των οποίων η Ρουμανία και η Μάλτα. Σύμφωνα με το SimilarWeb το Skroutz.gr ήταν η τέταρτη ιστοσελίδα σε επισκεψιμότητα στην Ελλάδα το Νοέμβριο του 2021 (με περίπου 45 εκατομμύρια επισκέψεις το Νοέμβριο του 2021), όσο και η πρώτη στην κατηγορία του ηλεκτρονικού εμπορίου. Επίσημη ιστοσελίδα Αρχειοθετήθηκε 2018-03-19 στο Wayback Machine.
Οι μάγισσες της Σμύρνης

Οι μάγισσες της Σμύρνης είναι ο τίτλος μιας ελληνικής δραματικής τηλεοπτικής σειράς εποχής που προβλήθηκε από τους τηλεοπτικούς δέκτες του Mega Channel τη σεζόν 2005-2006. Η σειρά βασίζεται στο ομώνυμο μυθιστόρημα της Μάρας Μεϊμαρίδη που κυκλοφόρησε το 2002 σημειώνοντας μεγάλη επιτυχία, ενώ ανάλογη επιτυχία γνώρισε και στη τηλεόραση. Το σενάριο υπέγραψε ο Βασίλης Μαυρόπουλος, ενώ τη σκηνοθεσία ανέλαβε ο Κώστας Κουτσομύτης.

 Η Κατίνα είναι μια έξυπνη κι αδίστακτη Σμυρνιά. Στους φτωχομαχαλάδες όπου ζει γνωρίζει την Αττάρτη, μια Τουρκάλα, που τη μυεί στη μαγεία. Κανένα εμπόδιο δε σταματά πλέον μια μάγισσα, κι η Κατίνα βάζει μπρος να ανέβει ψηλά. Ερωτικά φίλτρα, μπουγιούμ, λιώματα και μαγικά αποδεικνύονται αλάνθαστα. Καταφέρνει να πάρει τέσσερις άντρες, τον ένα καλύτερο από τον άλλον, τον ένα πλουσιότερο από τον άλλον. Ανεβαίνοντας όλο και πιο ψηλά σε κοινωνική τάξη, η Κατίνα ανακατεύεται στις δουλειές τους και κουμαντάρει άξια τα εμπόρια, τις μπάνκες, τα καπνά, φτάνοντας μια μέρα να διαφεντέψει και την ίδια τη Σμύρνη. Οι γραφές της, τα ξόρκια και τα μαγικά βρέθηκαν σ' ένα σκονισμένο μπαούλο, εκατό χρόνια μετά, στο σπίτι της στην Αίγινα. Μαρία Χάνου ως μικρή Κατίνα (επεισόδια 1,2) Γιώργος Τζώρτζης ως Επαμεινώνδας (επεισόδια 2,6,7,18,20,21) Νερίνα Ζάρπα ως Σοφούλα (επεισόδια 4,5,6,23,25,26) Ιζαμπέλα Κογεβίνα ως Λευκοθέα (επεισόδιο 6) Πατρίκιος Κωστής ως Τσιπλάκογλου (επεισόδια 6,8,9) Γκάρυ Βοσκόπουλου ως Σαπφώ (επεισόδια 7,14,15,21,25,27,28,29) Υρώ Μανέ ως Βασιλεία (επεισόδια 9,11,12,13,21,22,25,26,27,29) Χρήστος Βερβερούδης ως Παυλάκης (επεισόδια 11,12,13) Θανάσης Κουρλαμπάς ως Αβράμογλου (επεισόδια 14,18,19) Ζωζώ Ζάρπα ως Στέλλα (επεισόδια 14,15,21,25,29) Αλεξάνδρα Παυλίδου ως Αντουανέτ (επεισόδια 16,17,18) Θοδωρής Κατσαφάδος ως Ιάσων (επεισόδια 25,26,27,28) Αντώνης Καρυστινός ως Αλιά Μπέης (επεισόδιο 28) Αλεξάνδρα Μαλακασιώτη ως Ελενίτσα (επεισόδια 28,29,30) Νίνα Γιαννίδη ως Βάβα (επεισόδια 29,30) Προβαλλόταν κάθε Παρασκευή στις 22:00. Δεν προβλήθηκε επεισόδιο στις 28/10/2005 λόγω μετάδοσης της ελληνικής ταινίας ΟΧΙ (ανήμερα της εθνικής ημέρας, 28ης Οκτωβρίου) και στις 23/12/2005 λόγω μετάδοσης της ξένης Χριστουγεννιάτικης ταινίας Ο Αληθινός Άγιος Βασίλης. Οι μάγισσες της Σμύρνης στην IMDb
Γιώργος Κούτσης

Ο Γιώργος Κούτσης (γεννημένος στις 10 Σεπτεμβρίου 1973, στην Αθήνα) είναι Έλληνας πρώην ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως μέσος σε διάφορες ομάδες όλων των εθνικών κατηγοριών.Είναι κάτοχος διπλώματος UEFA PRO.

 Ο Κούτσης ξεκίνησε την καριέρα του το 1993, αγωνιζόμενος με τα χρώματα της τοπικής Άρη Πετρούπολης. Το 1995 μεταγράφηκε στον Πανναυπλιακό και το 1996 στον Πανελευσινιακό με τον οποίο αγωνίστηκε στην Α’ Εθνική. Τον Δεκέμβριο του 1999 πραγματοποίησε το μεγάλο άλμα της καριέρας του, όταν και μεταγράφηκε στον Άρη του Κοντομηνά, όπου και παρέμεινε για τρία χρόνια. Πραγματοποίησε το ντεμπούτο με τους «κίτρινους» στις 16 Ιανουαρίου 1999, στον αγώνα Άρης-ΟΦΗ 3-1. Αγωνίζονταν κυρίως ως αμυντικός μέσος. Στη του θητεία με τους «κίτρινους», είχε συνολικά 105 συμμετοχές (76 για το Πρωτάθλημα, 26 για το Κύπελλο Ελλάδας) και 3 για το Κύπελλο ΟΥΕΦΑ). Τον Γενάρη του 2002, έμεινε ελεύθερος και υπέγραψε τριετές συμβόλαιο συνεργασίας με τον ΠΑΟΚ. Με τον ΠΑΟΚ κατέκτησε και το μοναδικό τρόπαιο της καριέρας του, το κύπελλο Ελλάδας του 2003. Μάλιστα είναι ο μοναδικός ποδοσφαιριστής που έχει σκοράρει σε αγώνες ΠΑΟΚ-Άρης για λογαριασμό και των δύο ομάδων. Τον Ιανουάριο του 2005 μετακόμισε στη Χαλκηδόνα και το επόμενο καλοκαίρι στο διάδοχο ποδοσφαιρικό σχήμα της Χαλκηδόνας, τον Ατρόμητο Αθηνών. Το 2017 μεταγράφηκε στον Αγροτικός Αστέρας, στον οποίο και ολοκλήρωσε την ποδοσφαιρική του καριέρα, το 2011. Συνολικά κατέγραψε 461 συμμετοχές και 40 γκολ [Α' Εθνική (209 ματς), Β’ (164 ματς), Γ’ (22 ματς) και Κύπελλο (66 ματς)]. Παράλληλα έχει αγωνιστεί σε ευρωπαϊκές διοργανώσεις με τη φανέλα του Άρη, του ΠΑΟΚ, και του Ατρόμητου 13 φορές και έχει σκοράρει ένα τέρμα. Ο Κούτσης υπήρξε διεθνής με την Εθνική Ελλάδας, έχοντας 5 συμμετοχές με το εθνόσημο. Μετά το τέλος της ποδοσφαιρικής του πορείας ακολούθησε την καριέρα του προπονητή, αρχικά στον Αγροτικό Αστέρα Β’ (2011-12) και στη συνέχεια στους πάγκους των: Παναχαϊκή (2012-2013), Φωκικού (2013-14) , Ηρακλή Ψαχνών (2014), Ολυμπιακού Βόλου (2014-15), ξανά του Αγροτικού Αστέρα (2015) , Πανηλειακού (2017-18), Νίκης Βόλου (2018) , Παναργειακού (2019) , Αστέρας Βλαχιώτη (2019-2020), Καλλιθέας (2021), ΙΕΚ ΔΕΛΤΑ 360 FC (2021) , ξανά στον Πανηλειακό (2022) και Αγίου Νικολάου Κρήτης (2022-23). Από τις 21 Φεβρουαρίου 2023 είναι προπονητής του Θερμαϊκού Θέρμης. Ποδοσφαιρικό προφίλ του Γ.Κούτση στο transfermarkt.com Προπονητικό προφίλ του Γ.Κούτση στο transfermarkt.com (Αγγλικά) Προφίλ Γιώργος Κούτσης στο Soccerway Γιώργος Κούτσης στην ιστοσελίδα National-Football-Teams.com (Αγγλικά) Γιώργος Κούτσης στο WorldFootball.net Profile at Onsports.gr
Πανσπουδαστική Κίνηση Συνεργασίας

Η Πανσπουδαστική Κίνηση Συνεργασίας (Π.Κ.Σ., συχνά αναφέρονται ως Πανσπουδαστικές Κινήσεις Συνεργασίας ή Πανσπουδαστική) είναι αριστερή φοιτητική πολιτική παράταξη που στηρίζεται από μέλη και φίλους της Κομμουνιστικής Νεολαίας Ελλάδας. Ιδρύθηκε το 1974. Αρχικά, ονομαζόταν «Πανσπουδαστικές Συνδικαλιστικές Κινήσεις» (Π.Σ.Κ.), αλλά αργότερα μετονομάστηκε σε Πανσπουδαστική Κίνηση Συνεργασίας. Στις φοιτητικές εκλογές του 2014 αναδείχθηκε μετά από πολλά χρόνια ξανά δεύτερη δύναμη τόσο στα Πανεπιστήμια όσο και στα ΤΕΙ. Στις φοιτητικές εκλογές του 2022 αναδείχθηκε για πρώτη φορά μετά από το 1986 πρώτη δύναμη πανελλαδικά.Πήρε το όνομά της από το περιοδικό της Αντι-ΕΦΕΕ Πανσπουδαστική κατά την περίοδο του δικτατορικού καθεστώτος των Συντ/χών. Στις πορείες συμμετέχει ως Μέτωπο Αγώνα Σπουδαστών.

 Για το φοιτητικό κίνημα η Π.Κ.Σ. πιστεύει ότι χρειάζεται αγωνιστική διεκδίκηση των φοιτητών στα πλαίσια των Φοιτητικών Συλλόγων και των Γενικών Συνελεύσεων σε Αντιιμπεριαλιστική-Αντικαπιταλιστική κατεύθυνση. Πιστεύει ότι πρέπει το φοιτητικό κίνημα να συνδεθεί με τα αιτήματα του εργατικού κινήματος για ριζικές αλλαγές στο επίπεδο της κοινωνίας. Έχει αίτημα για την επανασύσταση της ΕΦΕΕ, για να έχει το φοιτητικό κίνημα δομή και λειτουργία σε πανελλαδικό επίπεδο. Επίσης συμμετέχει και διοργανώνει αντιπολεμικές και άλλες δραστηριότητες με μαζικούς φορείς όπως την ΕΕΔΥΕ και το ΠΑΜΕ. Πιστεύει στην αναδιάρθρωση του Ελληνικού Πανεπιστημίου στη βάση της Ενιαίας Ανώτατης Δημόσιας και Δωρεάν Εκπαίδευσης και του Ενιαίου Δωδεκάχρονου Σχολείου. Η Π.Κ.Σ. συμμετέχει στις ετήσιες πανελλήνιες φοιτητικές εκλογές σε πολλές σχολές ανά την Ελλάδα. Το ποσοστό της Π.Κ.Σ. στις φοιτητικές εκλογές το διάστημα 1991 - 1995 κυμαινόταν στο 5 με 10%.Τα ποσοστά της Π.Κ.Σ. στις φοιτητικές εκλογές το διάστημα 1995 - 2022 παρουσιάζονται παρακάτω: Τον Νοέμβριο του 2009 πάνω από 700 αντιπρόσωποι από 110 Επιτροπές Αγώνα και 17 Συλλόγους από πανεπιστήμια και ΤΕΙ, σε πανελλαδική σύσκεψη αποφάσισαν τη δημιουργία του Μετώπου Αγώνα Σπουδαστών, το οποίο αποτελεί τον πόλο συσπείρωσης φοιτητών-σπουδαστών οργανώνοντας τον αγώνα του στο πλευρό του ΠΑΜΕ. Η Πανσπουδαστική αποφάσισε να μετασχηματιστεί αποκλειστικά σε εκλογικό σχήμα. Πανσπουδαστική Κίνηση Συνεργασίας Μέτωπο Αγώνα Σπουδαστών